stanford-oval/wikipedia huggingface dataset:
סולו סיקואה
קריירת היאבקות מקצועית > WWE‏ (2021–היום) > הבלודליין‏ (2022–2024)

באירוע Clash at the Castle, שהתקיים ב-3 בספטמבר 2022, סיקואה חזר מפציעה כאשר הוא הפריע במהלך הקרב המרכזי של האירוע בין בן דודו, רומן ריינס לדרו מקינטייר, ואף נחלץ לעזרת ריינס בהגנה על אליפות ה-WWE האוניברסלית הבלתי מעורערת. צעד זה צירף אותו לקבוצת הבלודליין אותה הנהיג ריינס. קרב הבכורה שלו ברוסטר הראשי התרחש ב-9 בספטמבר בפרק התוכנית סמאקדאון, שבו הפסיד למקינטייר כתוצאה מפסילה לאחר שקאריון קרוס תקף את מקינטייר. ב-13 בספטמבר בפרק של התוכנית NXT 2.0, סיקואה ערך הופעה מפתיעה, כשניצח את כרמלו הייס וזכה באליפות צפון אמריקה של NXT. הוא הגן בהצלחה על תואר זה שלושה לילות לאחר מכן בפרק של התוכנית סמאקדאון נגד מאדקאפ מוס, אך לבסוף נאלץ לפנות את התואר ב-20 בספטמבר בפרק של התוכנית NXT. באירוע סדרת ההישרדות: WarGames, שנערך ב-26 בנובמבר, סיקואה והבלודליין ניצחו את הברולינג ברוטס (שיימוס, רידג' הולנד ובוץ'), מקינטייר וקווין אואנס במסגרת קרב ה-WarGames המסורתי. סיקואה ספג את הפסד הבכורה שלו ברוסטר הראשי כתוצאה מהצמדה בקרב מול קודי רודס ב-27 במרץ 2023 בפרק של התוכנית Raw. בקרב המרכזי של רסלמניה 39 ב-2 באפריל, סיקואה עזר לריינס לשמור על תוארו מול רודס. ב-6 במאי במסגרת האירוע באקלאש, סיקואה והאוסוס ניצחו את קווין אואנס, סמי זיין ומאט רידל בקרב שלושה נגד שלושה.
באירוע לילה של אלופים, שנערך ב-27 במאי, סיקואה וריינס איתגרו ללא הצלחה את אואנס וזיין לקרב על אליפות הזוגות הבלתי מעורערת של ה-WWE. במהלך הקרב, האוסוס הפריעו ובאופן בלתי מכוון פגעו בסיקואה במקום בסמי זיין, מה שהוביל את ג'ימי אוסו לתקוף את ריינס, ואת האובוב לעזוב את קבוצת הבלודליין. ב-2 ביוני בפרק של התוכנית סמאקדאון, במהלך חגיגות כהונת אלף הימים של רומן ריינס כאלוף האוניברסלי, סיקואה בגד בג'ימי ונידה אותו מקבוצת הבלודליין לאור מעשיו של אחיו ולפי פקודתו של ריינס לבצע זאת. ב-16 ביוני בפרק של התוכנית סמאקדאון, אחיו האחר של סיקואה, ג'יי, בגד בריינס וסיקואה והצטוות לשורות ג'ימי. באירוע כסף בבנק, שנערך ב-1 ביולי, ריינס וסיקואה הפסידו לאוסוס בקרב "מלחמת האזרחים של הבלודליין", זאת לאחר שג'יי הצמיד את ריינס. במהלך הקיץ, קבוצת הבלודליין נכנסה לפיוד עם ג'ון סינה אשר ביצע את חזרתו לארגון, ואל. איי. נייט, כשבאירוע פאסטליין, שנערך ב-7 באוקטובר, סיקואה וג'ימי (ששב בחזרה לקבוצה) הפסידו להם בקרב זוגות. ב-20 באוקטובר בפרק של התוכנית סמאקדאון, סינה רמז על פרישתו לפני שאיתגר את כל מי שברצונו להיאבק מולו, אתגר שנענה בחיוב על ידי סיקואה והוביל לקיום קרב ביניהם באירוע היהלום שבכתר. באירוע זה, שנערך ב-4 בנובמבר, סיקואה גבר על סינה לאחר שביצע עליו תשע פעמים את מהלך הסמואן ספייק.
במהלך הלילה השני של האירוע רסלמניה 40, שהתקיים ב-7 באפריל, סיקואה ניסה לעזור לריינס בקרב שלו מול רודס, אך ג'ון סינה חזר ומנע ממנו לעשות זאת, כאשר ביצע עליו את מהלך הסיום שלו, האטיטיוד אדג'סטמנט על שולחן השדרנים.
קריירת היאבקות מקצועית > WWE‏ (2021–היום) > מנהיג הבלודליין‏ (2024–היום)

לאחר הפסדו ברסלמניה 40 של ריינס, האחרון נעדר מן המרקע, סיקואה מינה את עצמו למנהיג קבוצת הבלודליין דה פקטו, כשנידה את ג'ימי אוסו וצירף במקומו את טמה טונגה, טונגה לואה וג'ייקוב פאטו כחברים החדשים בקבוצה. באירוע באקלאש, שנערך ב-4 במאי, סיקואה חבר לשורות טמה טונגה, כשביחד הם גברו על רנדי אורטון וקווין אואנס לאחר עזרה מצד טונגה לואה. במהלך השבועות שבאו לאחר מכן, סיקואה גירש את פול היימן מן הקבוצה ואף הכתיר את עצמו כמנהיג וכ"צ'יף השבט. לאחר שפתח בפיוד עם קודי רודס באירוע Clash at the Castle: Scotland, שנערך ב-15 ביוני, סיקואה ביחד עם טמה טונגה וג'ייקוב פאטו ניצחו את רודס, רנדי אורטון וקווין אואנס באירוע כסף בבנק, שנערך ב-6 ביולי, לאחר שסיקואה הצמיד לניצחון את רודס. ב-12 ביולי בפרק של התוכנית סמאקדאון, סוכם על קיום קרב בין קודי רודס לסולו סיקואה על אליפות ה-WWE האוניברסלית הבלתי מעורערת באירוע סאמרסלאם. באירוע זה, שנערך ב-3 באוגוסט, סיקואה כשל בניסיונו לזכות בתואר מידי רודס בקרב חוקי בלודליין לאחר שרומן ריינס ביצע את חזרתו ותקף את סיקואה.
חיים אישיים

פאטו נשוי לאלמיה ויליאמס ולהם יש שני ילדים ביחד.
אליפויות והישגים

הישגים בארגון ההיאבקות Arizona Wrestling Federation – AWF
אליפות במשקל כבד של AWF (פעם אחת)
הישגים בערוץ הספורט ESPN
העלילה של השנה (2022)  - כחלק מקבוצת הבלודליין וסמי זיין
העלילה של השנה (2023)  - כחלק מקבוצת הבלודליין 2.0
הישגים בארגון ההיאבקות Future Stars of Wrestling – FSW
אליפות מדינת נבדה של FSW (פעם אחת)
הישגים במגזין ההיאבקות Pro Wrestling Illustrated – PWI
קבוצת השנה (2022)  - עם הבלודליין
PWI דירג אותו במקום ה-38 מתוך 500 המתאבקים הטובים ביותר לשנת 2023
הישגים במגזין ההיאבקות Wrestling Observer Newsletter – WON
פיוד השנה (2023)  - כחלק מקבוצת הבלודליין מול קווין אואנס וסמי זיין
הישגים בארגון ההיאבקות World Wrestling Entertainment – WWE
אליפות צפון אמריקה של NXT (פעם אחת)
הערות שוליים

↑  מתאבק דור שני הוא אחד מבין המגויסים החדשים של ה-WWE Performance Center
↑  סולו סיקואה נפצע וייעדר מפעילות
הנשים (סרט, 2008)

| --- | --- |

 בימוי:  דיאן אינגליש 
 הופק בידי:  דיאן אינגליש, מיק ג'אגר 
 תסריט:  דיאן אינגליש 
 עריכה:  טיה נולן 
 שחקנים ראשיים:  מג ראיין אנה גאסטייר קיגן קונור טרייסי דבי מזר ג'יל פלינט ג'ונה גליסון לין וויטפיילד India Ennenga Tilly Scott Pedersen קארי פישר קלוריס ליצ'מן אווה מנדז אנט בנינג בט מידלר דברה מסינג קנדיס ברגן ג'יידה פינקט סמית' Natasha Alam 
 מוזיקה:  מרק אישם 
 צילום:  אנסטס מיצ'וס 
 מדינה:  ארצות הברית 
 חברת הפקה:  דיאן אינגליש 
 חברה מפיצה:  פיקצ'רהאוס, נטפליקס 
 שיטת הפצה:  וידאו על פי דרישה 
 הקרנת בכורה:  11 בדצמבר 2008 
 משך הקרנה:  114 דק' 
 שפת הסרט:  אנגלית 
 סוגה:  סרט חבר'ה נשי, סרט קומדיה, סרט דרמה, סרט להט"בי 
 הכנסות באתר מוג'ו:   women08
 thewomenthemovie.com
 דף הסרט ב־IMDb
 
הנשים (באנגלית: The Women) הוא סרט דרמה קומית אמריקאי משנת 2008 בבימויה של דיאן אינגליש. הסרט מהווה עיבוד מחודש לסרט הקלאסי משנת 1939 באותו שם, המבוסס על מחזהו של קלייר בות' לוס. בסרט מככבות מג ראיין, אנט בנינג, אווה מנדז, דברה מסינג וג'יידה פינקט סמית'.
ההפקה של הסרט החלה בשנות ה-90 עם ניסיונות להביא את הסרט למסך הגדול בעיבוד מודרני. לאחר מספר עיכובים בליהוק ובמימון, הסרט צולם ויצא בשנת 2008. הוא זכה להצלחה בקופות עם הכנסות בגובה 50 מיליון דולר אל מול תקציב של 16 מיליון דולר.
עלילה

הסרט עוקב אחר קבוצה של נשים במנהטן, המתמודדות עם משברים בחייהן האישיים, בעיקר סביב בגידה רומנטית והחיים המשפחתיים. העלילה מתרכזת במרי היינס (מג ראיין), אשת חברה שמגלה שבעלה בוגד בה עם מוכרת יוקרתית בשם קריסטל אלן (אווה מנדז). חברותיה הקרובות מנסות לתמוך בה, וכל אחת מתמודדת עם חייה האישיים המורכבים.
שחקנים

מג ראיין בתפקיד מרי היינס.
אנט בנינג בתפקיד סילביה פאולר.
אווה מנדז בתפקיד קריסטל אלן.
דברה מסינג בתפקיד אדית' פוטר.
ג'יידה פינקט סמית' בתפקיד אלכס פישר.
קורין גדעון

| --- | --- |
גדעון במהלך צילומי האח הגדול, 2017
גדעון במהלך צילומי האח הגדול, 2017
 לידה:  18 באוגוסט 1992 (בת 32) צפת, ישראל
 שם לידה:  קורינה גדעון 
 מדינה:  ישראל ישראל
 השכלה:  אוניברסיטת תל אביב
 תקופת הפעילות:  מ-2010
 עיסוק:  מנחת טלוויזיה
 סוג כתב:  מגישה וכתבת ב"ערב טוב עם גיא פינס" מנחה ב"האח הגדול" מגישה ב"אנשים" מנחה ב"דייט ראשון" מנחה ב"בייק אוף ישראל" מנחה ב"2025"
 בן זוג:  חילי סורוצקין
 מספר צאצאים:  3 
 קישורים חיצוניים
 פייסבוק:  corrin.gideon
 טוויטר:  corringideon
 corringideon.com
 
קורינה (קורין) גדעון (נולדה ב-18 באוגוסט 1992) היא מנחת טלוויזיה ישראלית.
ביוגרפיה

גדעון נולדה בצפת וגדלה ברעננה ובמושב בצרה. אביה, אמנון, הוא סגן אלוף במילואים, ובמלחמת יום הכיפורים קיבל צל"ש ממפקד האוגדה. הוא שימש סמנכ"ל משאבי אנוש בבנק דיסקונט ובחברת פרטנר. שמה הפרטי קורינה הוא על שם סבתהּ, אמו של אביה. סבא רבא שלה, עו"ד רוברט גדעון, עלה בעלייה החמישית מגרמניה והיה המייסד והבעלים של "גדעון הוצאה לאור" לספרות משפטית. סבה - אבי אמה - הוא אלי קדוש, ששימש כראש עיריית צפת בשנים 1971–1973. דודיה הם השופט המחוזי גד גדעון ואיש משרד החוץ יובל דוניו-גדעון.
למדה בבית הספר התיכון לאמנויות תלמה ילין, במגמת תיאטרון.
את שירותה הצבאי עשתה בגלי צה"ל, תחילה ככתבת לענייני משפט, אולם בעקבות אירוע משמעתי, הועברה לתפקיד עורכת חדשות.
לאחר שחרורה מצה"ל, החלה לשמש ככתבת שטח בתוכנית הבידור "ערב טוב עם גיא פינס", בערוץ 10. בתחילת 2015 קיבלה קידום ונבחרה לשמש כמחליפתה של המגישה לירון ויצמן, שיצאה לחופשת לידה. לאחר חזרתה של ויצמן מהחופשה המשיכה גדעון בהגשת הפינה לסירוגין עם ויצמן עד דצמבר 2015.
בשנים 2015–2017 הנחתה גדעון, לצד ארז טל, את העונה השביעית והעונה השמינית של "האח הגדול" בהפקת קשת.
ביוני 2016 נבחרה לשמש כפרזנטורית בקמפיין לעדשות מגע של "Alcon".
ביולי 2016 החלה להנחות את התוכנית "אנשים" של "קשת", לצדו של דרור גלוברמן, ומנובמבר 2017 היא מנחה את התוכנית יחד עם חיים אתגר בקשת 12.
ב-2017 החלה להנחות את תוכנית המציאות "דייט ראשון" של קשת בערוץ 2.
בדצמבר 2017 נבחרה לשמש כפרזנטורית של רשת האופנה "Discreet".
החל מ-4 בפברואר 2018 היא מנחה את העונה השנייה של ריאליטי האפייה "בייק אוף ישראל", שמשודרת בקשת 12.
ב-2019 הנחתה לצד ארז טל את תוכנית הריאליטי "2025".
בנובמבר 2019 הנחתה את העצרת לזכרו של יצחק רבין בתל אביב.
גדעון היא בעלת תואר ראשון במשפטים מאוניברסיטת תל אביב.
ב-2021 השתתפה בעונת ה-VIP של תוכנית המציאות MKR המטבח המנצח יחד עם אמה, ורדה.
מאז שנת 2021 משמשת כפרזנטורית של מותג ההלבשה התחתונה טריומף בישראל.
חיים אישיים

נשואה לאיש העסקים חילי סורוצקין, עמו היא מתגוררת בתל אביב. סורוצקין הוא יוצא בשאלה בן למשפחה חרדית ליטאית אחיינו של האדמו"ר מפיטסבורג מרדכי ישכר בער לייפר, ונכדו של הרב יצחק אייזיק ליבס. על ההכנות לחתונתם יצרה גדעון את סרט הטלוויזיה "החתונה החרדית שלי", אשר שודר בערוץ 12 בפברואר 2019. לקראת הלידה שלה הוציאה את סרט הטלוויזיה "קורין גדעון מחפשת תשובה: חינוך ילדים", בו היא יוצאת למסע בין שני עולמות במטרה למצוא את הדרך שלה באמהות ובחינוך. השניים הורים לבת ושני בנים.
הערות שוליים

↑  סרן אמנון גדעון, באתר הגבורה
1 2  תחיה ברק, המנצחת הגדולה של האח הגדול: ריאיון עם קורין גדעון, באתר "את", 4 בפברואר 2016
1 2  טלי קיים‏, האחות החדשה: כל מה שלא סיפרו לכם על קורין גדעון, באתר וואלה, 1 בדצמבר 2015
↑  עכבר העיר אונליין, מציאות חדשה: שלוש תכניות ריאליטי בשבוע אחד, באתר הארץ, 23 בנובמבר 2015
↑  גיל משעלי, ‏ביי גיא: מנחת "האח הגדול", קורין גדעון, פורצת בבכי, באתר ‏מאקו‏, 7 בדצמבר 2015
↑  ערן סויסה, האם נמצאה המנחה החדשה של "האח הגדול"?, באתר nrg‏, 23 בנובמבר 2015
↑  רן בוקר, נבחרה המחליפה של אסי עזר ב"אח הגדול", באתר ynet, 29 בנובמבר 2015
↑  יפעת הללי אברהם, ‏כל העיניים עליה: קורין גדעון בקמפיין חדש, באתר ‏מאקו‏, 8 ביוני 2016
↑  ערן סויסה, בתוך חצי שנה: עומר אדם מכר 60 אלף כרטיסים, באתר ישראל היום, 27 בדצמבר 2017
↑  קורין גדעון מספרת לקוראי העיתון בשבע על ימיה כסטודנטית באוניברסיטה., באתר ערוץ 7, 5 ביוני 2020
↑  זיוה מוגרבי-קובני, צפו: קורין גדעון מדגמנת הלבשה תחתונה, באתר ישראל היום, 25 באפריל 2021
↑  ההמתנה הסתיימה: קורין גדעון התארסה, באתר וואלה, 15 בפברואר 2018
↑  בר זגה, סוף סוף זה קרה: קורין גדעון היא אמא, באתר ynet, 27 בינואר 2021
↑  קורין גדעון חושפת את השם המפתיע | ישראל היום, באתר www.israelhayom.co.il, ‏2024-09-25
↑  יהונתן גוטליב, מזל טוב: קורין גדעון ילדה בן, באתר ערוץ 7, ‏2022-08-28
↑  בר זגה, שולחן לחמישה: קורין גדעון ילדה בן שלישי, במדור "פנאי פלוס" באתר ynet‏, 18 בספטמבר 2024
ולטר לנגר

| --- | --- |
אין תמונה חופשית
 לידה:  5 בפברואר 1899 בוסטון, ארצות הברית 
 פטירה:  4 ביולי 1981 (בגיל 82) סרסוטה, ארצות הברית 
 ענף מדעי:  פסיכואנליזה 
 מקום לימודים:  אוניברסיטת הרווארד 
 מוסדות:  אוניברסיטת הרווארד 
 
ולטר צ'ארלס לנגר (אנגלית: Walter Charles Langer;‏ 5 בפברואר 1899 – 4 ביולי 1981), פסיכואנליטיקאי אמריקאי ממוצא גרמני. נודע בכך שחזה את התאבדותו של אדולף היטלר.
חייו

ולטר לנגר נולד בבוסטון בשנת 1899 לזוג מהגרים גרמנים שהגיעו זמן קצר לפני כן לארצות הברית.
אחיו של ד"ר לנגר, שהיה פרופסור להיסטוריה, שירת בעת מלחמת העולם השנייה כראש מחלקת המחקר של ה-OSS - "המשרד לשירותים אסטרטגיים", קודמו של ה-CIA. המשרד הוקם בשנת 1942 ובראשו הועמד הגנרל ויליאם דונובן, מי שהיה לפני כן המתאם הראשי של כל זרועות המודיעין האמריקאיות, לשם ריכוז המידע שנאסף על ידן וניתוחו. עוד משנת 1941 עמד הגנרל בקשרים עם ד"ר לנגר. בשנת 1943, בהיותו ראש ה-OSS, ביקש הגנרל מד"ר לנגר לערוך ניתוח פסיכולוגי מפורט של אדולף היטלר ולהשיב בעיקר על שתי שאלות:
מתוך הנחה שהיטלר הוא סוטה מין, מהי סטייתו?
אם גרמניה תובס במלחמה, האם ישנה אפשרות שהיטלר ייכנע?
ד"ר לנגר, בעזרת שלושה מומחים, שני פסיכיאטרים ופרופסור למחקר סוציאלי, בדק את כל המידע בדבר הביוגרפיה של היטלר, חומר מודיעני אודותיו וערך ראיונות למספר עדים, שהכירו את היטלר אישית בגרמניה, אשר הגיעו לארצות הברית. ביניהם היו הרמן ראושנינג, מי שהיה הנשיא הנאצי של הסנט של העיר החופשית דנציג, אשר הפך למתנגד לנאצים ובשנת 1934 ברח לארצות הברית ופרסם את הספר "שיחותי עם היטלר", וכן ארנסט האנפשטנגל, איש החברה הגבוהה, אשר ערך להיטלר, היחפן לשעבר, בראשית דרכו הפוליטית, את ההכרות הראשונה עם חוג אנשי ההון והתעשיינים, והגיע לארצות הברית בשנת 1942.
את ממצאיו הגיש ד"ר לנגר לגנרל דונובן בדו"ח מפורט בן עשרות רבות של עמודים ובו ניתוח פסיכואנליטי של היטלר, הרקע המשפחתי החריג שלו, תסביכיו, האנטישמיות שלו, ואף הצמחונות שלו. בדו"ח זה היה ד"ר לנגר חלוץ שיטת הניתוח הפסיכולוגי של פושעים, רוצחים סדרתיים וסוטי מין, הנקרא כיום Offender Profiling.
ד"ר לנגר השיב על שתי השאלות שהוצגו לו. לשאלת סטייתו המינית של היטלר, השיב ד"ר לנגר כי היטלר הוא מזוכיסט השואב את הנאתו מכך שנשים מטילות עליו את השתן והצואה שלהן, ויחד עם זאת הוא בעל נטיות הומוסקסואליות.
לשאלת התנהגותו הצפויה של היטלר אם תובס גרמניה במלחמה, השיב ד"ר לנגר תשובה חד משמעית, כי היטלר לא ינהל שום משא ומתן לכניעה או להסדר, אלא יתאבד. תחזית זו אומתה במציאות כאשר היטלר שם קץ לחייו ב-30 באפריל 1945 בבונקר שלו בברלין.
מחקרו של ד"ר לנגר היה גנוז שנים רבות ורק בשנת 1972 התפרסם מחקרו בספר בשם "נפשו של אדולף היטלר" (אנ').
ד"ר לנגר נפטר בשנת 1981.
כסף בבנק (2021)

| כסף בבנק (2021)>  הפוסטר הרשמי של האירוע בכיכובה של ביאנקה בלאייר.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 18 ביולי 2021
עיר: פורט וורת', טקסס
אולם: דיקיס ארנה
מספר צופים: 14,541
סדרת אירועי שלם וצפה של ה-WWE
| גיהנום בכלוב | כסף בבנק (2021) | סאמרסלאם |
סדרת אירועי כסף בבנק
| 2020 | כסף בבנק (2021) | 2022 |
כסף בבנק (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-18 ביולי 2021, באולם הדיקיס ארנה שבפורט וורת', טקסס. האירוע היה האירוע ה-12 בסדרת אירועי כסף בבנק.
עקב מגפת הקורונה, ארגון ה-WWE העביר את התוכניות השבועיות Raw וסמאקדאון מ"בועה" אשר נקראה בשם WWE ThunderDome מאז אוגוסט 2020, כשאירוע הרסלמניה 37 באפריל 2021 הוחרג מנהלים אלו. אירוע הרסלמניה היה האירוע המרכזי הראשון שנכחו בו קהל ששילם כרטיס מאז פרוץ המגפה באמצע מרץ 2020. עם ירידת מקרי ההדבקה ופיתוח החיסונים, הודיע הארגון כי הם יעזבו את ה-ThunderDome ויחזרו למסע הופעות בשידורים חיים באמצע יולי 2021, כאשר האירוע כסף בבנק שימש כאירוע השלם וצפה הראשון במסע הופעות זה בן 25 הערים. בנוסף, זהו היה אירוע השלם וצפה הראשון של ה-WWE, שהתקיים מחוץ למדינת פלורידה, מאז אירוע תא ההדחות, שהתקיים במרץ 2020.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את אדג' ושמר על האליפות האוניברסלית. בנוסף, ביג אי וניקי A.S.H. ניצחו בקרבות הכסף בבנק של הגברים והנשים, בהתאמה. עוד ברשימת הקרבות, בובי לאשלי ניצח את קופי קינגסטון בהכנעה ושמר על אליפות ה-WWE, ושארלוט פלייר ניצחה את ריאה ריפלי בהכנעה וזכתה באליפות הנשים של Raw בפעם החמישית בקריירה שלה (אליפות יחידים נשים מספר 13 בקריירה שלה). רגע בולט באירוע היה החזרה המפתיעה של ג'ון סינה, שהופיע לראשונה מאז רסלמניה 36 באפריל 2020.
הפקה > רקע

כמסורת של האירוע, התקיים קרב סולם בן שמונה משתתפים (ארבעה מ-Raw וארבעה מסמאקדאון), שהזוכה בו זכה במזוודה הירוקה שהכילה חוזה לקרב על אחת מאליפויות העולם. הזוכה בקרב יכול לממש את החוזה על אליפות ה-WWE או על האליפות האוניברסלית בכל זמן ובכל מקום שירצה במהלך השנה הקרובה. קרבות ההעפלה לקרב הסולם נקבעו במהלך התוכניות Raw וסמאקדאון. בנוסף לכך, התקיים קרב סולם נוסף בן שמונה משתתפות (ארבע מ-Raw וארבע מסמאקדאון), שהזוכה בו זכתה במזוודה הלבנה שהכילה חוזה לקרב על אחת מאליפויות הנשים. הזוכה בקרב יכולה לממש את החוזה על אליפות הנשים של Raw או על אליפות הנשים של סמאקדאון בכל זמן ובכל מקום שתרצה במהלך השנה הקרובה.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: פאט מקאפי (סמאקדאון)
צוות השידור באנגלית: ג'ימי סמית' (Raw)
צוות השידור באנגלית: קורי גרייבס (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: ג'ייסון איירס
שופטים: ג'סיקה קאר
שופטים: דריק מור
שופטים: אדי אורנגו
שופטים: צ'אד פטון
שופטים: רוד זאפאטה
שופטים: צ'ארלס רובינסון
מראיין: קווין פטריק
פאנל לפני האירוע: קיילה ברקסטון
פאנל לפני האירוע: ג'ון "בראדשו" לייפילד
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: ג'רי לולר
פאנל לפני האירוע: סוניה דוויל
אירוע > מופע מקדים

המופע המקדים הכיל קרב אחד בודד, ובו ריי מיסטריו ודומיניק מיסטריו הגנו על אליפות הזוגות של סמאקדאון נגד האוסוס (ג'יי אוסו וג'ימי אוסו). בסיום, ג'יי ביצע על ריי את מהלך הסופרקיק בעודו באוויר ואז את מהלך הסופרפליי ספלאש, מהלכים שלא הספיקו לו על מנת לנצח. ריי היה בדרכו לבצע את מהלך ה-619 על ג'יי, אך ג'ימי הקריב את עצמו, ספג את המכה והגן על ג'יי. זמן קצר לאחר מכן, ג'יי גילגל את ריי להצמדה תוך כדי שג'ימי עזר לו להשיג אחיזה טובה יותר ובתום שלוש שניות האוסוס השיגו את הניצחון בקרב וזכו באליפות הזוגות של סמאקדאון בפעם החמישית בקריירה שלהם, שהייתה אליפות הזוגות השביעית שלהם ב-WWE.
אירוע > הקרב המרכזי

בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד אדג'. סיום הקרב התנהל כך שריינס ניסה לבצע על אדג' את מהלך הספיר, אך האחרון זז מן הדרך וריינס נתקע במעקה הבטיחות. אז, אדג' ביצע על ספיר מהלך ספיר משלו על מה שנשאר ממעקה הבטיחות. ריינס ביצע על אדג' את מהלך אגרוף הסופרמן, כשהאחרון נפל על השופט. בזמן שהשופט היה מעולף, ריינס ניסה לעשות שימוש בחתיכה שבורה מכיסא כדי לבצע על אדג' את מהלך הקרוספייס, אך אדג' הפך זאת וביצע את אותו המהלך על ריינס. האוסוס ניסו להתערב, אך הם נבלמו על ידי ריי ודומיניק מיסטריו. סת' רולינס, שהביע את תסכולו על הפסדו בקרב הכסף בבנק ועל העובדה שאדג' קיבל קרב אליפות לפניו, הגיע וביצע על אדג' את מהלך הסופרקיק. בזמן שריינס היה בדרכו לבצע את מהלך הספיר, אדג' ביצע את הספיר על ריינס, אך ניסיון ההצמדה שבא לאחר מכן לא בא לטובתו, כששופט אחר עשה את דרכו לזירה וביצע את הספירה. רולינס חזר לזירה, אך אדג' בעט בו והדף אותו מדופן הזירה. הסחת דעת מהירה זו סייעה לריינס לבצע על אדג' את מהלך הספיר, שהספיק לו כדי לנצח בקרב ולשמור על התואר. לאחר מכן, ריינס ורולינס בהו זה בזה, אך אדג' תקף את רולינס והשניים החלו לנהל ביניהם תיגרה שהתפשטה אל תוך הקהל. ריינס תפס מיקרופון ואמר שכעת כולם חייבים להכיר בו. שניות ספורות לאחר אמירה זו, מוזיקת הכניסה של ג'ון סינה התנגנה והוא ערך הופעה מפתיעה, כאשר הוא הגיע לזירה, ניהל קרב מבטים עם ריינס עד שהשתמש בתנועת המחווה "You Can't See Me" הידועה שלו.
תוצאות

| מס' | תוצאות | התניות | זמן |
| --- | --- | --- | --- |
| P1 | האוסוס (ג'יי אוסו וג'ימי אוסו) ניצחו את ריי מיסטריו ודומיניק מיסטריו (א) | קרב זוגות על אליפות הזוגות של סמאקדאון | 11:25 |
| 2 | ניקי A.S.H. ניצחה את אלכסה בליס, אסקה, ליב מורגן, נעמי, נטליה, טמינה וזלינה וגה | קרב סולם כסף בבנק על חוזה לקרב על אליפות הנשים | 15:45 |
| 3 | AJ סטיילס ואומוס (א) ניצחו את ה-Viking Raiders (אריק ואיבר) | קרב זוגות על אליפות הזוגות של Raw | 12:55 |
| 4 | בובי לאשלי (א) (עם MVP) ניצח את קופי קינגסטון בהכנעה טכנית | קרב יחידים על אליפות ה-WWE | 07:35 |
| 5 | שארלוט פלייר ניצחה את ריאה ריפלי (א) בהכנעה | קרב יחידים על אליפות הנשים של Raw | 16:50 |
| 6 | ביג אי ניצח את דרו מקינטייר, ג'ון מוריסון, קווין אואנס, המלך נקאמורה, ריקושט, רידל וסת' רולינס | קרב סולם כסף בבנק על חוזה לקרב על אליפות העולם | 17:40 |
| 7 | רומן ריינס (א) ניצח את אדג' | קרב יחידים על האליפות האוניברסלית | 33:10 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  ריי ודומיניק מיסטריו יגנו על אליפות הזוגות של סמאקדאון נגד האוסוס
↑  קרב כסף בבנק של הנשים
↑  AJ סטיילס ואומוס יגנו על אליפות הזוגות של Raw נגד ה-Viking Raiders
↑  לאשלי יגן על אליפות ה-WWE נגד קינגסטון
↑  ריפלי תגן על אליפות הנשים של Raw נגד פלייר
↑  קרב כסף בבנק של הגברים
↑  ריינס יגן על האליפות האוניברסלית נגד אדג'
נתניאל קלייטמן

| --- | --- |

צילום דיוקן של קלייטמן משנות ה-1920 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 באפריל 1895 קישינב, האימפריה הרוסית 
 פטירה:  13 באוגוסט 1999  (בגיל 104) לוס אנג'לס, ארצות הברית 
 ענף מדעי:  נוירופיזיולוגיה, פסיכולוגיה
 מקום מגורים:  האימפריה הרוסית, ארץ ישראל ולבנון (האימפריה העות'מאנית), ארצות הברית
 מקום לימודים:  אוניברסיטת שיקגו 
 מוסדות:  אוניברסיטת שיקגו 
 תלמידי דוקטורט:  Eugene Aserinsky, ויליאם דמנט 
 פרסים והוקרה:  מדליית תומאס ויליאם סלמון (1966) 
 תרומות עיקריות
 מחלוצי החקר המדעי של השינה, מגלה שנת ה-REM
 
נתניאל קלייטמן (באנגלית: Nathaniel Kleitman; 26 באפריל 1895 – 13 באוגוסט 1999) היה נוירופיזיולוג ופסיכולוג אמריקאי, יהודי יליד בסרביה.
קלייטמן נחשב לאבי החקר המדעי של שינה ושל פיזיולוגיית החלומות, שגילה, יחד עם תלמידו יוג'ין אסרינסקי, את שנת ה-REM.
חייו

קלייטמן נולד ב-26 באפריל 1895 בקישינב, בבסרביה, אז באימפריה הרוסית (כיום ברפובליקת מולדובה), כבן לזוג היהודים סוני ברקוביץ' קלייטמן ופסיה לבית גלאנטר. כבר בגיל צעיר גילה קלייטמן כישורים למתמטיקה ולמדעי הטבע.
בשנת 1912 עלה לארץ ישראל וכעבור שנה נרשם ללימודי רפואה באוניברסיטה האמריקאית בביירות, ("המכללה הפרוטסטנטית הסורית") שבלבנון העות'מאנית.
בשנת 1914, עקב פריצתה של מלחמת העולם הראשונה, קלייטמן נעצר ונכלא על ידי השלטונות העות'מאנים כיוון שהיה אזרח רוסי, ונאלץ להפסיק את לימודיו.
בשנת 1915 הצליח קלייטמן להצטרף לקבוצה גדולה של אזרחי ארצות הברית שנכלאו במחנה הסגר יחד איתו ולהתפנות איתם על סיפון אונייה צבאית אמריקאית. בהגיעו לנמל ניו יורק שילם מס בסכום 25 דולר והתחייב שלא לחזור לעולם לביירות. בתנאים אלה הורשה להישאר בארצות הברית, שם התאזרח בשנת 1918.
באמריקה מיהר קלייטמן לחדש את לימודיו. הוא למד קודם פיזיולוגיה ופסיכולוגיה בסיטי קולג' של ניו יורק וסיים את התואר הראשון במדעים אלו בשנת 1919. אחרי שנה כבר גמר תואר שני באוניברסיטת קולומביה בניו יורק ולאחר-מכן, תוך ארבע שנים עד שנת 1923 עשה גם את עבודת הדוקטורט שלו במדעים, בהצטיינות יתרה, באוניברסיטת שיקגו.
משנת 1925 ועד 1960 עבד קלייטמן כחוקר ומרצה בחוג לפסיכולוגיה של אוניברסיטת שיקגו, שם הקים את מעבדת השינה הראשונה.
קלייטמן היה פעיל מבחינה אינטלקטואלית עד שנותיו האחרונות, וכיהן כפרופסור אמריטוס לפיזיולוגיה באוניברסיטת שיקגו. בשנת 1995 הוא הרצה בנשוויל בכנס המדעי המוקדש ליום הולדת המאה שלו.
קלייטמן נפטר בשנת 1999 בגיל 104 בלוס אנג'לס שבארצות הברית.
מחקריו ופעילותו המדעית כחלוץ החקר המדעי של השינה

החל משנות ה-20 של המאה ה-20 נתניאל קלייטמן הקדיש את זמנו למחקרים של פסיכופידיולוגיה של השינה, כשחלק גדול מניסוייו ביצע על עצמו, על אשתו, פולינה שווייצר, על בנותיהם, אסתר והורטנס, ועל ידידים ומכרים.
בשנת 1938, למטרת חקר השפעת הסביבה על המקצבים הביולוגים הצירקדיאנים, לרבות על שינויי הטמפרטורה של הגוף, יחד עם עוזרו ברוס ריצ'רדסון בילה 32 ימים ולילות בבידוד מוחלט בתנאים כמעט קבועים, במערת הממותה (Mammoth Cave) במדינת קנטקי. ניסה במחקר זה להרחיב את מחזור הקצב היומי שינה - ערות אל 28 שעות.
בשנת 1939 פרסם קלייטמן את עבודתו המכוננת "השינה ומצב הערות" (Sleep and Wakefulness) (מהדורה שנייה הופיעה בשנת 1963), שבה הציג את תגליתו המרעישה - קיומו בזמן השינה של מחזור בסיסי מנוחה - פעילות - basic rest- activity BRAC) cycle).
בשנת 1953 עם תלמידו יוג'ין אסרינסקי (1921–1998), קלייטמן הפך לראשון שגילה את שנת רע"מ (REM) - אותו סוג מחזורי של השינה הקרוי השינה עם תנועות מהירות של העיניים או השינה הפרדוקסלית והוכיח כי היא נמצאת בקורלציה עם החלומות ועם פעילות המוח. המחקרים הנ"ל בוצעו קודם על ילדו של אסרינסקי, ארמנד, ולאחר מכן על אשתו וילדותיו של קלייטמן. קלייטמן ואסרינסקי הוכיחו את קיום מחזור שנת ה-REM גם אצל בעלי חיים עליונים. כמו כן ציינו שבשנת ה-REM קיים שיתוק כללי של השרירים הפריפריים יחד עם קיום התנפחות וזקפת הפין.
יחד עם תלמיד אחר שלו, ויליאם דמנט (אנ'), עיבד קלייטמן את נתוני הניתוח הפוליסומנוגרפי של השינה ושל הניטור האלקטרואנצפלוגרפי והאקטיגרפי לכל אורך הלילה. בעקבות מחקרים אלה הושג תיאור מפורט של שלבי שינה והוקמה הקליניקה הראשונה להפרעות שינה שנפתחה בשנת 1970 על ידי ויליאם דמנט באוניברסיטת סטנפורד.
בשנים האחרונות של פעילותו המדעית חקר קלייטמן את חשיבות המקצבים האולטראדיאנים בתהליך השינה.
כביש לב השומרון

| --- | --- |

תוואי כביש עוקף חווארה. מצד ימין – סלילת הכביש העוקף. מצד שמאל – הכפר חווארה שבו עובר כביש 60
 מידע כללי
 כינוי:  עוקף חווארה
 סיווג:  כביש אזורי
 ציר:  כביש אורך
 אורך:  כ-3 ק"מ
 מיקום
 ערים ראשיות:  שכם
 נקודת התחלה:  צומת תפוח
 נקודת סיום:  חטמ"ר שומרון
 
כביש לב השומרון (ידוע גם בשם: עוקף חווארה) הוא כביש המחבר את צומת תפוח ליישובי גב ההר על ידי מעקף מזרחית לעיירה הפלסטינית חווארה שבה עבר כביש 60, עד לפתיחת המקטע המרכזי של הכביש ב-12 בנובמבר 2023.